સપ્તાહના આરંભે સ્વાસ્થ્યની થોડી કાળજી લેવી પડશે. કામનું ભારણ અને આરામનો અભાવ તમને મહત્ત્વના કાર્યો વખતે જ અટકાવી શકે છે. વિદેશ ગમન અથવા લાંબા અંતરની મુસાફરી માટે સારા યોગો છે. પહેલા દિવસે તમારું મન પ્રોફેસનલ બાબતોમાં વધુ પરોવાયેલું રહેશે. જોકે, ત્યારપછીના બે દિવસ ઉત્તમ દાંપત્યસુખનો અહેસાસ કરશો. શરૂઆતમાં અને ઉત્તરાર્ધના સમયમાં આંખોના રોગો થવાની શક્યતા છે. તા. 29 અને 30ના રોજ ભાગીદારી અથવા નવા કરારો માટે પણ સાનુકૂળ સમય છે. સહિયારા સાહસોમાં શુભ સમાચાર મળશે. ઉત્તરાર્ધના સમયમાં આપનામાં અધિરાઈ વધશે. છેલ્લા બે દિવસમાં અવિવાહિતો માટે લગ્ન સંબંધિત નિર્ણય લેવા માટે યોગ્ય સમય છે. સરકારી કામકાજ માટે સાનુકૂળ છે. વ્યવસાયમાં નવી યોજનાઓ બનાવશો. તથા નોકરીમાં કરેલા નવા પ્રયાસ સફળ થશે. બાળકોના અભ્યાસ કે કેરિયરની બાબતમાં કાર્ય આગળ વધશે. પરિવારમાં તણાવની સ્થિતિમાં રાહત મળશે. તા. 2 અને 3 દરમિયાન પોતાને માનસિક ચિંતામુક્ત અનુભવશો.